शीर्षक: कोरोना व्हायरस: थिएटर बंद, शूटिंग रद्द; बॉलिवुडला जबर फटका\nवरील काल्पनिक लेखाचे शीर्षक दिल्यास, लेखाची कल्पना करा.\n
प्रातिनिधिक फोटो

दिल्ली, मुंबई, कर्नाटक, केरळ, जम्मू आणि काश्मीरमधली चित्रपटगृह काही काळासाठी बंद ठेवण्याचा निर्णय घेण्यात आला आहे. त्यामुळं आता प्रदर्शित झालेल्या सिनेमांना मोठं नुकसान सोसावं लागतंय. 

कोरोना व्हायरसमुळं अनेक मोठ्या कलाकारांनी आपले प्लॅन बदलले आहेत. अनेक सिनेमांचं शूटिंग थांबवण्यात आलं आहे. अनेक सिनेमांची रिलीज डेटही पुढे ढकलण्यात आली आहे. आयफा आणि झी सिनेमा अवॉर्ड्ससारखे भारतातले मोठे चित्रपट पुरस्कार सोहळेही रद्द करण्यात आले आहेत. 

मोठ्या सिनेमांच्या रिलीज डेट पुढे ढकलल्या

कोरोना व्हायरसची लोकांमध्ये असलेली दहशत बघता 24 मार्च रोजी प्रदर्शित होणारा 'सूर्यवंशी' या सिनेमाची रिलीज डेट चित्रपट दिग्दर्शक रोहित शेट्टी यांनी रद्द केली आहे. कोरोना व्हायरसचा धोका टळत नाही, तोवर सिनेमा रिलीज करणार नाही, असं रोहित शेट्टीचं म्हणणं आहे. या सिनेमात अक्षय कुमार, अजय देवगण आणि रणवीर सिंह यासारखे दिग्गज स्टारकास्ट असल्याने हा यावर्षीचा सर्वात मोठा सिनेमा मानला जातोय. सिनेमावर खूप पैसा खर्च झाल्याने नुकसान होऊ नये, असं शेट्टी यांचं म्हणणं आहे. 

याविषयी बोलताना स्वतः रोहित शेट्टी म्हणाले, "सूर्यवंशीसाठी आम्ही वर्षभर मेहनत केली आहे. सिनेमाच्या ट्रेलरला रिस्पॉन्सही चांगला मिळाला आहे. त्यामुळे सिनेमा बघण्याची लोकांमध्ये उत्सुकता असल्याचं दिसतं आणि म्हणूनच योग्य वेळ येण्याची आम्ही वाट बघू."

परदेशातील शूटिंग रद्द

झोया अख्तर आणि रीमा कागती यांची अमेझॉन प्राईमवरची 'मेड इन हेवन' ही वेबसीरिज बरीच लोकप्रिय झाली होती. या वेबसीरिजचं दुसरं पर्व 'मेड इन हेवन 2'चं शूटिंग लवकरच युरोपात सुरू होणार होतं. मात्र, हे शूटिंग आता रद्द करण्यात आलं आहे. 

शूटिंग रद्द होणं निराशाजनक असल्याचं या वेबसीरिजमध्ये मुख्य भूमिका साकारणाऱ्या अभिनेत्री शोभिता धुलिपालने सांगितलं. तिची मुख्य भूमिका असणाऱ्या 'सितारा' या सिनेमावरही कोरोनाचा परिणाम बघायला मिळतोय. केरळमध्ये या सिनेमाचं शूटिंग होणार होतं. मात्र, तेही रद्द करण्यात आलं आहे. 

दिग्गज कलाकारांनाही कोरोनाची भीती

सलमान खानच्या 'राधे' सिनेमाचं शूटिंगही काही काळ रद्द करण्यात आलं आहे. इतकंच नाही तर हा सिनेमा परदेशात शूट होणार होता. मात्र, आता मुंबईत शूटिंग करण्याचा निर्णय घेण्यात आला आहे. 

अक्षय कुमारच्या 'पृथ्वीराज' सिनेमाचं शूटिंग राजस्थानमध्ये सुरू होतं. मात्र, आता ते मुंबईतून...